Geoportal.lt

Geoportal.lt – Lietuvos erdvinės informacijos portalas. Tai valstybės informacinė sistema, kurios pagrindinė paskirtis – tvarkyti erdvinių duomenų rinkinių metaduomenis, bei teikti erdvinių duomenų paieškos, peržiūros ir atsisiuntimo paslaugasLietuvos Respublikos geodezijos ir kartografijos įstatymas .

Geoportal.lt pradėjo veikti 2009 metais, o įteisintas kaip valstybės informacinė sistema – 2012 metais. Tarptautinių ekspertų vertinimu, geoportal.lt tuo metu buvo vienas pažangiausių nacionalinių geoportalų Europoje.Lietuva su geoportal.lt pirmauja Europoje  Geoportal.lt turi naudotojo sąsają lietuvių ir anglų kalba.

Portalo tvarkytoja yra VšĮ Statybos sektoriaus vystymo agentūra. Portalo valdytoja – Lietuvos Respublikos Aplinkos ministerija.

Geoportal.lt išskirtinumas yra galimybė įvairių sričių ir temų erdvinius duomenis peržiūrėti žemėlapyje ir atlikti su jais specifinius veiksmus, tokius kaip atstumų ir plotų matavimai, dalijimasis žemėlapio nuoroda, žemėlapio sluoksnių palyginimas, vaizdo susiejimas su koordinatėmis, reljefo profilio analizė ir kt.

Siekiama, kad geoportal.lt būtų pasiekiami visi vieši erdvinių duomenų rinkiniai, kuriuos yra sukaupusios valstybės institucijos. Dalintis duomenimis geoportal.lt gali ir kiti erdvinių duomenų savininkai, jei tie duomenys yra svarbūs nacionaliniu mastu, patikimi ir tinkamai tvarkomi. 2026 m. pradžioje apie 50 organizacijų per geoportal.lt teikia beveik tris šimtus erdvinių duomenų rinkinių, iš jų daugiau kaip 100 – atvirųhttps://www.geoportal.lt/geoportal/paieska.

 Metaduomenys 
Geoportal.lt teikiami ir tvarkomi erdvinių duomenų rinkinių metaduomenys. Tai struktūrizuoti dokumentai, kuriuose pateikta svarbiausia informacija apie duomenų rinkinį: duomenų trumpas aprašymas, reikšminiai žodžiai, tema, referencinis mastelis, aktualumo data, atsakingos organizacijos, naudojimo ir platinimo sąlygos ir kt.Metaduomenų reikalavimai – geoportal.lt Susipažinę su metaduomenimis naudotojai gali nuspręsti, kaip ir kokiomis sąlygomis galima naudoti duomenis, kokios yra jų pagrindinės savybės ir ribojimai. Lietuvos erdvinės informacijos portalas. Vilnius 2020. 

 Žemėlapių naršyklė 
Geoportal.lt žemėlapių naršyklė yra bendro naudojimo aplinka, kurioje geoportal.lt l lankytojai gali ieškoti, peržiūrėti, sudaryti iš duomenų sluoksnių ir vaizdų įvairius žemėlapius bei juos išsaugoti. Išsaugotais žemėlapiais galima dalintis su kitais naudotojais, įterpti juos į kitas interneto svetaines. Žemėlapių naršyklėje pasiekiami įrankiai, leidžiantys palyginti, matuoti ir analizuoti erdvinius duomenis. Naudotojams pasirinkti teikiamo kelios foninio žemėlapio versijos: spalvotas ir šviesiai pilkas georeferencinio pagrindo, ortofotografinis, ortofotografinis su pagrindiniais užrašais.

 Interaktyvios paslaugos 
Geoportal.lt teikiamos interaktyvios paslaugos, kurios per dvipusę sąsają su naudotoju leidžia atlikti sudėtingesnius veiksmus, tokius kaip archyvinės kartografinės medžiagos peržiūraGeodezinės ir kartografinės medžiagos fondas arba erdvinių duomenų rinkinių bei išvestinių produktų (prezentacijų, spausdinamų lapų rinkinių) kūrimasErdvinių duomenų valdymo paslaugaAtlasų kūrimo ir spausdinimo paslauga.

Geoportal.lt paslaugos yra nemokamos visiems naudotojams.

 Šaltiniai 

 Nuorodos 
 Oficiali svetainė
 Facebook profilis
 International Encyclopedia of Geography. Geoportals. 2893

Kategorija:Svetainės
Kategorija:Lietuvos žemėlapiai